L'arco de Sant Chuan (/arko sanʧuan/) ye un fenomen optico y meteorolochico que produce l'aparición d'un espectro de luz contino en o cielo quan os rayos d'o sol trescruzan chicotas particlas d'humidat situatas por l'atmosfera terrestre. A forma suya ye a d'un arco multicolor con o royo en a parti exterior y o morau en a interior. No ye tan cutiano l'arco de Sant Chuan dople, o cualo incluye un segundo arco más tenue con as colors chiratas, ye dicir o royo en o interior y o morau en o exterior.